প্রিন্সেপ ঘাট কাণ্ডে অবশেষে অভিযোগ দায়ের। রৌণক সাহার চার বন্ধু এবং মাঝির বিরুদ্ধে গাফিলতির অভিযোগ তুলে সাউথ পোর্ট থানায় অভিযোগ দায়ের করল মেধাবী ছাত্রটির পরিবার। এই অভিযোগের ভিত্তিতে তদন্তে নেমেছে পুলিস।
 ওয়েব ডেস্ক : প্রিন্সেপ ঘাট কাণ্ডে অবশেষে অভিযোগ দায়ের। রৌণক সাহার চার বন্ধু এবং মাঝির বিরুদ্ধে গাফিলতির অভিযোগ তুলে সাউথ পোর্ট থানায় অভিযোগ দায়ের করল মেধাবী ছাত্রটির পরিবার। এই অভিযোগের ভিত্তিতে তদন্তে নেমেছে পুলিস। সকাল থেকেই প্রিন্সেপ ঘাট সংলগ্ন এলাকায় গঙ্গায় তল্লাসি চালাচ্ছে পুলিস। তবে এখনও উদ্ধার হয়নি রৌণকের দেহ। মাঝির তরফে প্রাথমিকভাবে গাফিলতির প্রমাণ পেয়েছে পুলিস। বন্ধুদের ভূমিকাও সন্দেহের ঊর্ধ্বে নয়। মেধাবী ছাত্রটির এই ঘটনায় শোকের ছায়া বিধাননগরের পূর্বাচল আবাসনে। তাঁর তলিয়ে যাওয়ার খবরে শোকের ছায়া প্রতিবেশীদের মধ্যেও। যাদবপুর বিশ্ববিদ্যালয়ে রৌণকের পরিচিতদেরও দাবি, অত্যন্ত ভাল ছেলে ছিল সে।